CELEX: C2005/082/07
Language: sl
Date: 2005-04-02 00:00:00
Title: Sodba Sodišča (veliki senat) z dne 1. februarja 2005 v zadevi C-203/03: Komisija Evropskih skupnosti proti Republiki Avstriji (Neizpolnitev obveznosti države — Člena 249 ES in 307 ES — Člena 2 in 3 Direktive 76/207/EGS — Enakost obravnavanja moških in žensk — Prepoved zaposlovanja žensk za podzemna dela v rudarskem sektorju, kot tudi za dela v okolju s stisnjenim zrakom in pri potapljaških delih)

2.4.2005   
            
            
               SL
            
            
               Uradni list Evropske unije
            
            
               C 82/4
            
         
      SODBA SODIŠČA
   
   (veliki senat)
   z dne 1. februarja 2005
   v zadevi C-203/03: Komisija Evropskih skupnosti proti Republiki Avstriji (1)
   
   (Neizpolnitev obveznosti države - Člena 249 ES in 307 ES - Člena 2 in 3 Direktive 76/207/EGS - Enakost obravnavanja moških in žensk - Prepoved zaposlovanja žensk za podzemna dela v rudarskem sektorju, kot tudi za dela v okolju s stisnjenim zrakom in pri potapljaških delih)
   (2005/C 82/07)
   Jezik postopka: nemščina
   V zadevi C-203/03 Komisija Evropskih skupnosti (zastopnika: N. Yerrell in H. Kreppel) proti Republiki Avstriji (zastopnika: H. Dossi in E. Riedl), katere predmet je tožba zaradi neizpolnitve obveznosti na podlagi člena 226, vložena dne 12. maja 2003, je Sodišče (veliki senat) v sestavi V. Skouris, predsednik, P. Jann, C. W. A. Timmermans in A. Rosas, predsedniki senatov, J.-P. Puissochet, R. Schintgen, sodnika, N. Colneric (poročevalka), J. Malenovský, J. Klučka, U. Lõhmus in E. Levits, sodniki, generalni pravobranilec: F. G. Jacobs, sodni tajnik: R. Grass, dne 1. februarja 2005 razglasilo sodbo, katere izrek se glasi:
   
               1.
            
            
               Republika Avstrija s tem, ko je obdržala v členih 8 in 31 Druckluft- und Taucherarbeiten-Verordnung (Uredbe o delu v okolju s stisnjenim zrakom in potapljaškem delu) z dne 25. julija 1973 splošno prepoved zaposlovanja žensk v okolju s stisnjenim zrakom in pri potapljaškem delu, z določitvijo, v tem prvem primeru, omejenega števila izjem, ni izpolnila obveznosti iz členov 2 in 3 Direktive Sveta 76/207/EGS z dne 9. februarja 1976 o izvrševanju načela enakega obravnavanja moških in žensk v zvezi z dostopom do zaposlitve, poklicnega usposabljanja in napredovanja ter delovnih pogojev.
            
         
               2.
            
            
               V preostalem delu se tožba zavrne.
            
         
               3.
            
            
               Vsaka stranka nosi svoje lastne stroške.
            
         
      (1)  UL C 158, 5.7.2003.